b'\n_START_ARTICLE_\nCameron Diaz\n_START_SECTION_\nTidlige liv\n_START_PARAGRAPH_\nDiaz blev f\xc3\xb8dt i San Diego, Californien, som yngste datter af Emilio Diaz, hvis spanske forf\xc3\xa6dre havde installeret sig p\xc3\xa5 Cuba, og Billie, der har engelske, tyske, hollandske og indianske r\xc3\xb8dder. Cameron Diaz tog afgangseksamen fra Long Beach Polytechnic High School.\n_START_SECTION_\nKarriere\n_START_PARAGRAPH_\nEfter at v\xc3\xa6re dimitteret som 16-\xc3\xa5rig begyndte Cameron sin modelkarriere for Elite Model Management, hvilket blandt andet bragte hende til Japan, hvor hun m\xc3\xb8dte videofilminstrukt\xc3\xb8r Carlo de la Torre, som hun senere flyttede sammen med, efter at de var vendt hjem til USA. I l\xc3\xb8bet af de n\xc3\xa6ste 5 \xc3\xa5r rejste Cameron rundt som model, og skrev mange kontrakter med store firmaer som fx Calvin Klein og Levi\'s. I l\xc3\xb8bet af denne tid medvirkede hun ogs\xc3\xa5 i den bl\xc3\xb8de pornofilm She\'s No Angel._NEWLINE_Som 21-\xc3\xa5rig var Cameron til audition til The Mask, og selvom hun ikke havde nogen skuespillererfaring, blev hun alligevel valgt til den kvindelige hovedrolle; hun tilmeldte sig dog dramatimer straks efter. I l\xc3\xb8bet af de n\xc3\xa6ste par \xc3\xa5r var hun med i mindre succesrige film, som hun dog alligevel vandt priser for. Min Bedste Vens Bryllup og Vild med Mary, begge succesfulde film, gav nu Cameron offentlig anerkendelse, og efter sin optr\xc3\xa6den i Being John Malkovich blev hun nomineret til en Golden Globe, BEFTA Awards og SAG Award._NEWLINE_I \xc3\xa5ret 1999-2000, medvirkede Cameron i adskillige film, bl.a. Thing You Can Tell Just by Looking at Her, A Life Less Ordinary, Any Given Sunday og den nye udgave af Charlie\'s Angels. I 2001 blev hun nomineret som Best Supporting Actress ved Golden Globe, SAG Award og AFI Awards for sin rolle i Vanilla Sky, og som Prinsesse Fionas stemme i Shrek, for hvilken hun tjente $10 mio._NEWLINE_Cameron blev endnu engang nomineret til en Golden Globe for sin rolle i Martin Scorseses film, Gangs of New York, og hun blev den anden skuespiller efter Julia Roberts (Min Bedste Vens Bryllup) som tjente 20 mio. dollars for en rolle (Charlie\'s Angel: Uden h\xc3\xa6mninger)._NEWLINE_Efter Uden h\xc3\xa6mninger medvirkede Cameron i Shrek 2, I dine Sko, og The Holiday. Det var ogs\xc3\xa5 i denne periode, at hun kom sammen med sangeren Justin Timberlake._NEWLINE_Diaz vendte tilbage til l\xc3\xa6rredet, da hun atter skulle l\xc3\xa6gge stemme til Prinsesse Fiona, i Shrek den Tredje, hvor hendes medskuespiller var Justin Timberlake, som hun nu ikke l\xc3\xa6ngere var sammen med privat._NEWLINE_Hun var oprindeligt ogs\xc3\xa5 valgt til at spille sammen med Jim Carrey i Fun with Dick and Jane, men afslog, da hun hellere ville medvirke i filmen I dine Sko._NEWLINE_Cameron skal medvirke i Shrek 4 og spille med i horror thrilleren The Box, sammen med James Marsden.\n_START_SECTION_\nPrivat\n_START_PARAGRAPH_\nDiaz har offentligt indr\xc3\xb8mmet tidligere at have lidt af OCD, hvilket indebar, at hun var n\xc3\xb8dt til at g\xc3\xb8re d\xc3\xb8rh\xc3\xa5ndtag rene, f\xc3\xb8r hun kunne bruge dem; hun vaskede ogs\xc3\xa5 sine gulve flere gange om dagen (Cameron Diaz til OCD Time Magazine, 10. november, 1997). Hun har m\xc3\xa5ske siden overvundet denne sygdom, idet hun den 10. maj 2007 udtalte til Jay Leno ("The Tonight Show (10. Mai, 2007): "I think I\'ve made my peace with it" ("Jeg tror, jeg er kommet over det.").\n_START_SECTION_\nParforhold\n_START_PARAGRAPH_\nDiaz kom sammen med skuespilleren Matt Dillon fra 1995 til 1998. Hun havde et diskret forhold til skuespilleren og sangeren Jared Leto fra 1998 til 2002. Nogle medier har siden sagt, at Leto slog op med Diaz, fordi han var jaloux p\xc3\xa5 hendes efterh\xc3\xa5nden store ber\xc3\xb8mmelse, mens andre siger, at de gik fra hinanden, fordi Diaz fokuserede mere p\xc3\xa5 sit skuespil, mens Leto var mere optaget af sin musik og sit band._NEWLINE_Senere datede hun bl.a. det tidligere *NSYNC medlem: Justin Timberlake, som hun m\xc3\xb8dte til Kid\'s Choice Award i 2003. Den 11. januar 2007, fortalte parret sammen, at de havde sl\xc3\xa5et op, efter at der i l\xc3\xb8bet af de mange foreg\xc3\xa5ende havde l\xc3\xb8bet rygter om deres forhold._NEWLINE_I maj 2014 m\xc3\xb8dte Diaz guitaristen Benji Madden gennem veninden og kollegaen Nicole Richie, som er gift med Maddens tvillingebror, og efter en kort forlovelse lige f\xc3\xb8r jul samme \xc3\xa5r, blev parret gift ved en privat ceremoni i januar 2015.'